Hotel Alfa
Den Hotel Alfa ass en Hotel am Art Deco-Stil am Garer Quartier, op der Garer Plaz, an der Stad Lëtzebuerg. E gouf 1930, no Pläng vum Léon Bouvart (1883-1933) vum Entreprener Alfred Lefèvre (1866-1958) gebaut.

Enn 1944 hunn ë. a. d'Genereel Patton, Bradley an Eisenhower dra logéiert.

D'Gebai gouf an den 1970er Jore renovéiert, an dann nees an de spéiden 1990er/fréien 2000er. Dobäi gouf ë. a. den Daach ausgebaut. Den Hotel gouf bis 2017, als Mercure Grand Hotel Alfa Luxembourg, vun der Hotelschaîne Mercure bedriwwen, déi zum Accor-Grupp gehéiert.

An der Brasserie vum Hotel sinn eng Rëtsch Molereien vum Julien Lefèvre, dem Jong vum Alfred Lefève, ze gesinn. Si stelle verschidde Lëtzebuerger Landschaften duer (Minett, Musel, Éislek a Guttland).

Den Hotel Alfa steet zanter dem 14. Mee 1991 op der Lëscht vum Zousazinventaire vun de klasséierte Monumenter.

Am Mäerz 2017 huet wéinst Meenungsverschiddenheeten tëscht dem Proprietaire, engem Schwäizer Konsortium, an dem Locataire, engem Lëtzebuerger Immobiliegrupp, de Sous-locatiare Accor Belsch de Bail mat Alfa Hotel gekënnegt, an den Hotel gouf zougemaach.

Am Abrëll/Mee 2019 huet de Proprietaire e Kontrakt mat der Hotelschaîne Marriott ënnerschriwwen, déi, no Moderniséierungsaarbechten, vun 2021 un d'Gebai ënnert dem Numm Luxembourg Marriott Hotel Alfa exploitéiere soll.

Literatur 
 Scuto, Denis, 1995. "Un soupçon d'Amérique". S.63-66 in: Lorang, Antoinette & Denis Scuto, 1995. La maison d'en face - Das Haus nebenan. Éditions Le Phare.

Kuckt och 
 Lëscht vun den nationale Monumenter an der Gemeng Lëtzebuerg

Um Spaweck 

Gebaier an der Stad Lëtzebuerg
Bauwierker 1930
Klasséiert Monumenter an der Gemeng Lëtzebuerg
Garer Quartier (Stad Lëtzebuerg)
Alfa
Art Deco Architektur zu Lëtzebuerg